Olympsch Komitee vun Uganda - Wikipedia

# Olympsch Komitee vun Uganda

### From Wikipedia

Dat Olympsche Komitee vun Uganda (Uganda Olympic Committee, UOC) is dat Natschonale Olympsche Komitee vun Uganda. Dat Komitee repräsenteert un organiseert de olympsche Bewegung in Uganda. Grünnt worrn is dat 1953 as Uganda bi de Spelen vun dat Britische Empire mitmaken wull, wat hüüt de Commonwealth-Spelen sünd. Kort later hebbt se de Telen vun dat Komitee ok op Olympsche Spelen utdehnt. R. N. Posnett, de eerste Präsident vun dat Komitee, hett an’n 3. Januar 1955 de Opnahm in dat Internatschonale Olympsche Komitee beandragt. In’n Januar 1956 weer dat denn sowiet un Uganda weer bi de Olympschen Spelen 1956 mit dorbi. Dat Komitee hett sienen Seet in Kampala.

Präsident vun dat Komitee is Generalmajor Francis W. Nyangweso, dat Amt vun’n Generalsekretär hett Gabriel W. J. Oloka. Annere Liddmaten in de Exekutive sünd Beatrice Ayikoru un Andrew Jackson Oryada.

## [Ännern] Präsidenten vun dat Komitee

- 1956 bet 1958: R. N. Posnett
- 1958 bet 1959: N. P. Hadow
- 1959 bet 1960: C. C. Spencer
- 1961 bet 1962: M. J. Macoun
- 1962 bet 1965: L. Kalule-Settala
- 1965 bet 1967: S. W. Kulubya
- 1967 bet 1971: J. M. Okae
- 1971 bet hüüt: Francis W. Nyangweso

Vun „http://nds.wikipedia.org../../../o/l/y/Olympsch_Komitee_vun_Uganda_d155.html“

Sietenkategorien: Uganda | Olympia

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch